**С Ъ О Б Щ Е Н И Е**

Общинска администрация Пловдив уведомява избирателите в община Пловдив, че със заповед на кмета на общината са образувани **465 избирателни секции** за произвеждане на изборите за народни представители на 12.05.2013 г. Във всеки административен район избирателните секции са както следва:

Район „Централен” – **104** избирателни секции;

Район „Източен” – **70** избирателни секции;

Район „Западен” – **53** избирателни секции;

Район „Северен” – **67** избирателни секции;

Район „Южен” – **99** избирателни секции;

Район „Тракия” – **72** избирателни секции.

Заповедта на кмета на общината за образуването на избирателните секции, техните адреси и номерация е публикувана на интернет страницата на община Пловдив [www.plovdiv.bg/парламентарни избори 2013](http://www.plovdiv.bg/парламентарни%20избори%202013). Допълнителна информация за местата за гласуване може да бъде получена в районните администрации или в общинска администрация Пловдив.

**Избирателните списъци** също са обявени на определените места по райони и на интернет страницата на общината (чл. 54, ал. 4 от Изборния кодекс).

**При наличие на непълноти и грешки в избирателните списъци** всеки избирател може да поиска отстраняването на неточностите с писмено заявление до кмета на района **в срок до** **04.05.2013** г. (чл.50, ал.1 и ал.2 от Изборния кодекс).

**Избиратели, чиито постоянен и настоящ адрес са в различни населени места**, могат да поискат да бъдат вписани в избирателния списък по настоящ адрес. За целта **в срок до 27.04.2013 г.** следва да се подаде писмено искане до районната администрация по настоящ адрес на лицето (чл. 53, ал. 1 от Изборния кодекс).

**Удостоверения за гласуване на друго място** могат да бъдат издавани само на лицата служебно заети в произвеждането на изборите – кандидатите за народни представители, членовете на ЦИК, на РИК и наблюдателите, след подаване на заявление по образец **в срок до 27.04.2013 г.** и прилагане на декларация по чл. 49, ал. 2 от Изборния кодекс.

Съгласно чл. 176, ал. 1 от Изборния кодекс избиратели с трайни увреждания, които не им позволяват да упражнят избирателното си право в изборното помещение могат да гласуват в **подвижна избирателна урна**. **В срок до 11.04.2013 г.** същите могат да заявят желанието си за гласуване в подвижна избирателна урна, като подадат заявления в районните администрации и приложат копие от документ на ТЕЛК (НЕЛК).

**01.04.2013 г.**